**Ministru kabineta rīkojuma projekta par Ārlietu ministrijai no budžeta apakšprogrammā 01.04.00 "Diplomātiskās misijas ārvalstīs" apstiprināto līdzekļu novirzīšanu materiālās palīdzības sniegšanai bēgļu, migrantu un patvēruma meklētāju nometnēm Grieķijā sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts saskaņā ar Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. - 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsaucoties uz Grieķijas Migrācijas un patvēruma lietu ministra vietnieka Georga Kumutsakos 2020. gada 30. marta telekonferenci ar Eiropas Savienības dalībvalstu vēstniekiem un tai sekojošajai 10. aprīļa vēstulei par steidzami nepieciešamajiem materiāliem bēgļu, migrantu un patvēruma meklētāju nometnēs, aicinām izskatīt iespēju apliecināt solidaritāti Grieķijai, iespēju robežās sniedzot materiālo palīdzību. Ņemot vērā, ka situācija nometnēs ir pasliktinājusies COVID-19 vīrusa pandēmijas dēļ, Grieķijai ir nepieciešama palīdzība krīzes situācijas risināšanā. Situācija  nometnēs uz salām un kontinentā ir smaga. Neskatoties uz pēdējo mēnešu laikā veiksmīgi ierobežoto migrantu plūsmu no Turcijas, Apvienoto Nāciju Organizācijas Bēgļu aģentūras dati liecina, ka Grieķijā vēl joprojām uzturas ap 120 000 patvēruma meklētāju. No kopējā skaita 39 700 patvēruma meklētāji atrodas Egejas jūras salās, bet 80 300 patvēruma meklētāji – valsts kontinentālajā daļā.Tā kā ir ļoti būtiski, lai Latvijas pienesums palīdzības sniegšanā Grieķijai būtu atbilstošs nacionālajai situācijai un kapacitātei, racionālākais un ātrākais veids palīdzības sniegšanai būtu finanšu līdzekļu 5 000 EUR apmērā novirzīšana Latvijas Republikas vēstniecībai Grieķijas Republikā (turpmāk – vēstniecība) no Ārlietu ministrijas budžeta apakšprogrammā 01.04.00 "Diplomātiskās misijas ārvalstīs" apstiprinātā finansējuma. Par novirzītajiem līdzekļiem vēstniecība iegādātos tajā brīdī nepieciešamāko no sarakstā norādītā. Šobrīd visnepieciešamākās ir bērnu higiēnas preces, kā arī dezinfekcijas un tīrīšanas līdzekļi. Vēstniecība organizētu iegādāto vienību nogādāšanu Grieķijas Migrācijas un Patvēruma lietu ministrijas noliktavās Atēnu priekšpilsētā, no kurienes tās tiktu nogādātas bēgļu nometnēs pēc nepieciešamības. Saskaņā arValsts ugunsdzēsības un glābšanas dienesta **(**VUGD**)** sniegto informāciju, valsts materiālo rezervju rīcība nav Grieķijas bēgļu nometņu vajadzībām nepieciešamās preces. Turklāt vēstniecības nodrošināta preču piegāde noteiks būtisku transporta pakalpojumu izmaksu ietaupījumu. Ārlietu ministrija uzskata, ka palīdzības sniegšana materiālā veidā, vēstniecībai izvēloties nepieciešamās higiēnas preces no Grieķijas Migrācijas un Patvēruma lietu ministrijas sūtītā saraksta un nodrošinot to piegādi,  ir ātrs, izdevīgs un atbilstošs veids, kā apliecināt Latvijas solidaritāti Grieķijai sarežģītajā situācijā.  |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nepieciešamām materiālu iegādēm bēgļu, migrantu un patvēruma meklētāju nometnēm Grieķijā tiks izmantots Ārlietu ministrijas budžeta apakšprogrammā 01.04.00 "Diplomātiskās misijas ārvalstīs" apstiprinātais finansējums.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts neskar sabiedrības tiesības un tiesiskās intereses, būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav |

Ārlietu ministrs Edgars Rinkēvičs

A.Kārkliņa-Lurope, 67016279

Anete.Karklina-Lurope@mfa.gov.lv